Tramp va Putin G20 sammitida suratga tushish marosimidan oldin qisqacha suhbatlashdi

Rossiya va AQSh rahbarlari Vladimir Putin va Donald Tramp G20 sammiti ishtirokchilarini suratga olish marosimidan avval o‘zaro muloqot qildi, deb xabar bermoqda “Vesti.ru”.

Ikki davlat yetakchilari o‘rtasidagi suhbat qanday mavzuda bo‘lgani noma’lum. Ular siyosiy masalalarni muhokama qilgan bo‘lishi ham, parvoz taasurotlari haqida fikr almashgan bo‘lishi ham mumkin.
Suratga olish marosimidan keyin sammit ishtirokchilari dastlabki ishchi uchrashuviga yo‘l olgan.